CELEX: 32019D0015(01)
Language: mt
Date: 2019-06-07 00:00:00
Title: Deċiżjoni (UE) 2019/1006 tal-Bank Ċentrali Ewropew tas-7 ta' Ġunju 2019 li temenda d-Deċiżjoni BĊE/2011/20 li tistabbilixxi regoli u proċeduri dettaljati għall-implimentazzjoni tal-kriterji ta' eliġibbiltà biex id-depożitorji ċentrali tat-titoli jaċċessaw servizzi tat-TARGET2-Securities (BĊE/2019/15)

20.6.2019   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 163/103
               
            
         DEĊIŻJONI (UE) 2019/1006 TAL-BANK ĊENTRALI EWROPEW
         tas-7 ta' Ġunju 2019
         li temenda d-Deċiżjoni BĊE/2011/20 li tistabbilixxi regoli u proċeduri dettaljati għall-implimentazzjoni tal-kriterji ta' eliġibbiltà biex id-depożitorji ċentrali tat-titoli jaċċessaw servizzi tat-TARGET2-Securities (BĊE/2019/15)
         IL-KUNSILL GOVERNATTIV TAL-BANK ĊENTRALI EWROPEW,
         Wara li kkunsidra t-Trattat dwar il-Funzjonament tal-Unjoni Ewropea,
         Wara li kkunsidra l-Istatut tas-Sistema Ewropea tal-Banek Ċentrali u tal-Bank Ċentrali Ewropew, u b'mod partikolari l-Artikoli 3.1 u 12.1 u l-Artikoli 17, 18 u 22 tiegħu,
         Wara li kkunsidra l-Linja Gwida BĊE/2012/13 tat-18 ta' Lulju 2012 dwar TARGET2-Securities (1), u b'mod partikolari l-Artikolu 4(2)(d) u l-Artikolu 15 tiegħu,
         Billi:
         
                     (1)
                  
                  
                     Id-Deċiżjoni BĊE/2011/20 (2) tistabbilixxi proċedura tal-applikazzjoni biex depożitorju ċentrali tat-titoli jaċċessa servizzi tat-TARGET2-Securities, li jinkludi rekwiżit li depożitorju ċentrali tat-titoli għandu jiġi ivvalutat pożittivament mill-awtorità kompetenti fil-konfront tar-Rakkomandazzjonijiet tas-Sistema Ewropea ta' Banek Ċentrali/tal-Kumitat tar-Regolaturi Ewropej tat-Titoli dwar is-Sistemi ta' Saldu tat-Titoli. Ir-Rakkomandazzjonijiet tas-Sistema Ewropea ta' Banek Ċentrali/tal-Kumitat tar-Regolaturi Ewropej tat-Titoli dwar is-Sistemi ta' Saldu tat-Titoli ġew sostitwiti mill-Prinċipji għal Infrastrutturi tas-Suq Finanzjarju tal-Kumitat għall-Pagamenti u l-Infrastrutturi tas-Swieq u l-Organizzazzjoni Internazzjonali tal-Kummissjonijiet tat-Titoli (PFMI) (3) jew sett ta' rekwiżiti li jimplimentaw dawk il-prinċipji, li, per eżempju, fiż-Żona Ekonomika Ewropea, huma implimentati mir-Regolament (UE) Nru 909/2014 tal-Parlament Ewropew u tal-Kunsill (4).
                  
               
                     (2)
                  
                  
                     Fil-25 ta' Jannar 2019, il-Kunsill Governattiv tal-Bank Ċentrali Ewropew (BĊE) adotta d-Deċiżjoni (UE) 2019/166 (BĊE/2019/3) (5) li waqqaf il-Bord tal-Infrastruttura tas-Suq (MIB) fil-format kurrenti tiegħu. Preċedentement, l-MIB kien iltaqa' f'formati dedikati differenti u l-Bord T2S kien opera bħala wieħed minn dawn il-formati dedikati.
                  
               
                     (3)
                  
                  
                     Saru ċertu tibdiliet fir-regoli u proċeduri għall-implimentazzjoni tal-kriterji tal-eliġibbiltà biex depożitorji ċentrali tat-titoli jaċċessaw servizzi tat-TARGET2-Securities, b'mod partikolari fir-rigward tal-kriterju numru 2 għall-aċċess ta' CSD.
                  
               
                     (4)
                  
                  
                     Għaldaqstant, id-Deċiżjoni BĊE/2011/20 għandha tiġi emendata kif meħtieġ,
                  
               ADOTTA DIN ID-DEĊIŻJONI:
         
            Artikolu 1
            Emendi
            Id-Deċiżjoni BĊE/2011/20 hija emendata kif ġej:
            
                        1.
                     
                     
                        fl-Artikolu 1, il-punt (4) huwa ssostitwit b'dan li ġej:
                        
                                    “(4)
                                 
                                 
                                    ‘Kriterju numru 2 għall-aċċess ta' CSD’ tfisser dak il-kriterju li jinsab fl-Artikolu 15(1)(b) tal-Linja Gwida BĊE/2012/13 (*1), jiġifieri li CSDs huma eliġibbli għall-aċċess għas-servizzi tat-T2S sakemm huma ġew ivvalutati b'mod pożittiv mill-awtoritajiet kompetenti fil-konfront ta' (i) Regolament (UE) Nru 909/2014 tal-Parlament Ewropew u tal-Kunsill (*2), għal CSDs li jinsabu f'pajjiż ġewwa ż-Żona Ekonomika Ewropea (ŻEE), jew (ii) il-Prinċipji għal Infrastrutturi tas-Suq Finanzjarju tal-Kumitat għall-Pagamenti u l-Infrastrutturi tas-Swieq u l-Organizzazzjoni Internazzjonali tal-Kummissjonijiet tat-Titoli (*3) jew qafas legali li jimplimenta dawk il-prinċipji, għal CSDs li jinsabu f'pajjiż mhux fiż-ŻEE;
                                 
                              
                           (*1)  Linja Gwida BĊE/2012/13 tat-18 ta' Lulju 2012 dwar TARGET2-Securities (ĠU L 215, 11.8.2012, p. 19)."
                        
                        
                           (*2)  Regolament (UE) Nru 909/2014 tal-Parlament Ewropew u tal-Kunsill tat-23 ta' Lulju 2014 dwar titjib fis-saldu tat-titoli fl-Unjoni Ewropea u dwar depożitorji ċentrali tat-titoli u li jemenda d-Direttivi 98/26/KE u 2014/65/UE u r-Regolament (UE) Nru 236/2012 (ĠU L 257, 28.8.2014. p. 1)."
                        
                        
                           (*3)  CPMI-IOSCO, Prinċipji għal Infrastrutturi tas-Suq Finanzjarju (April 2012);”"
                        
                     
                  
                        2.
                     
                     
                        fl-Artikolu 1, il-punt (11) huwa ssostitwit b'dan li ġej:
                        
                                    “(11)
                                 
                                 
                                    ‘Bord tal-Infrastruttura tas-Suq’ jew ‘MIB’ tfisser il-korp ta' governanza tal-Eurosistema stabbilit skont id-Deċiżjoni (UE) 2019/166 tal-Bank Ċentrali Ewropew (BĊE/2019/3) (*4);
                                 
                              
                           (*4)  Deċiżjoni (UE) 2019/166 tal-Bank Ċentrali Ewropew tal-25 ta' Jannar 2019 dwar il-Bord tal-Infrastruttura tas-Suq u li tħassar id-Deċiżjoni BĊE/2012/6 dwar it-twaqqif tal-Bord għall-Programm TARGET2-Securities (BĊE/2019/3) (ĠU L 32, 4.2.2019, p. 14);”;"
                        
                     
                  
                        3.
                     
                     
                        fl-Artikolu 1, il-punt (12) huwa ssostitwit b'dan li ġej:
                        
                                    “(12)
                                 
                                 
                                    ‘Grupp Konsultattivi dwar Infrastrutturi tas-Suq għat-Titoli u l-Kollateral’ jew ‘AMI SeCo’ għandha l-istess tifsira bħal fil-punt (25) tal-Artikolu 2 ta' Linja Gwida BĊE/2012/13”;
                                 
                              
                  
                        4.
                     
                     
                        fil-paragrafu 1 tal-Artikolu 3, il-kliem “rapport ta' valutazzjoni” huma sostitwiti bil-kliem “rapport ta' awtovalutazzjoni”;
                     
                  
                        5.
                     
                     
                        fil-paragrafu 2 tal-Artikolu 3, il-kliem “ir-rapport ta' valutazzjoni” huma sostitwiti bil-kliem “ir-rapport ta' awtovalutazzjoni”
                     
                  
                        6.
                     
                     
                        L-Artikolu 5 huwa mibdul b'dan li ġej:
                        
                           “Artikolu 5
                           Konformità kontinwa mal-ħames kriterji għall-aċċess ta' CSD
                           
                              1.   CSD b'aċċess għas-servizzi T2S għandu jikkonforma, wara l-migrazzjoni għat-T2S, mal-ħames kriterji għall-aċċess ta' CSD fuq bażi kontinwa u għandu:
                              
                                          (a)
                                       
                                       
                                          jiżgura, b'mod partikolari, permezz ta' valutazzjoni affidabbli li ssir minnu stess ta' kull sena u appoġġata minn dokumentazzjoni rilevanti li ser ikompli jikkonforma mal-kriterji numru 1, 3, 4 u 5 għall-aċċess ta' CSD;
                                       
                                    
                                          (b)
                                       
                                       
                                          jagħti minnufih lill-MIB ir-riżultat l-aktar riċenti tal-valutazzjoni li tkun saret mill-awtoritajiet kompetenti rilevanti fil-konfront tar-Regolament (UE) Nru 909/2014, il-Prinċipji għal Infrastrutturi tas-Suq Finanzjarju tal-Kumitat għall-Pagamenti u l-Infrastrutturi tas-Swieq u l-Organizzazzjoni Internazzjonali tal-Kummissjonijiet tat-Titoli (PFMI) jew qafas legali li jimplimenta l-PFMI. Jekk ir-riżultat tal-valutazzjoni imsemmi hawn fuq ma jkunx disponibbli, is-CSD għandu jissottometti awtoattestazzjoni bbażata fuq id-dokumentazzjoni rilevanti;
                                       
                                    
                                          (c)
                                       
                                       
                                          jitlob valutazzjoni ġdida mill-awtoritajiet kompetenti rilevanti tal-konformità tiegħu mar-Regolament (UE) Nru 909/2014, il-PFMI jew qafas legali li jimplimenta l-PFMI f'każ ta' bidliet materjali fis-sistema tas-CSD;
                                       
                                    
                                          (d)
                                       
                                       
                                          jinnotifika, mingħajr dewmien żejjed, lill-MIB fejn valutazzjoni ta' awtorità kompetenti rilevanti jew valutazzjoni li ssir minnu stess tkun sabet non-konformità ma xi wieħed mill-ħames kriterji ta' aċċess għal CSD;
                                       
                                    
                                          (e)
                                       
                                       
                                          wara talba mill-MIB, jagħti rapport ta' valutazzjoni li juri illi s-CSD għadu jikkonforma mal-ħames kriterji ta' aċċess għal CSD.
                                       
                                    
                           
                              2.   L-MIB jista' jwettaq il-valutazzjoni tiegħu stess u jimmonitorja l-konformità mal-ħames kriterji tal-aċċess għal CSD jew jitlob l-informazzjoni mingħand CSD. Fejn l-MIB jiddeċiedi illi CSD ma jikkonformax ma' wieħed mill-ħames kriterji ta' access għal CSD, huwa għandu jniedi l-proċedura stabbilita fil-kuntratti mas-CSDs skont l-Artikolu 16 tal-Linja Gwida BĊE/2012/13.”;
                           
                        
                     
                  
                        7.
                     
                     
                        fl-Artikoli 3 u 4, u fl-Anness, ir-referenzi għall-“Bord tal-Programm T2S” huma mibdula b “MIB)”;
                     
                  
                        8.
                     
                     
                        fl-Artikolu 4, ir-referenzi għall-“Grupp Konsultattiv T2S” huma mibdula b ‘‘AMI SeCo‘;
                     
                  
                        9.
                     
                     
                        l-Anness huwa emendat skont l-Anness ta' din id-Deċiżjoni.
                     
                  
         
            Artikolu 2
            Dispożizzjoni tranżitorja
            Fir-rigward ta' konformità kontinwa mal-kriterju numru 2 għall-aċċess ta' CSD, ir-riżultat tal-valutazzjoni mill-awtoritajiet kompetenti rilevanti fil-konfront tar-Rakkomandazzjonijiet tas-Sistema Ewropea ta' Banek Ċentrali/tal-Kumitat tar-Regolaturi Ewropej tat-Titoli dwar is-Sistemi ta' Saldu tat-Titoli għandu jibqa' validu sakemm id-depożitorju ċentrali tat-titoli rilevanti jiġi eżaminat mill-awtoritajiet kompetenti rilevanti fil-konfront tar-Regolament (UE) Nru 909/2014, il-PFMI, jew qafas legali li jimplimenta l-PFMI.
         
         
            Artikolu 3
            Dħul fis-seħħ
            Din id-deċiżjoni għandha tidħol fis-seħħ fl-għoxrin jum wara dak tal-pubblikazzjoni tagħha f'Il-Ġurnal Uffiċjali tal-Unjoni Ewropea.
         
         
            Magħmul fi Frankfurt am Main, is-7 ta' Ġunju 2019.
            
               
                  Il-President tal-BĊE
               
               Mario DRAGHI
            
         
         
            (1)  ĠU L 215, 11.8.2012, p. 19.
         
            (2)  Deċiżjoni BĊE/2011/20 tas-16 ta' Novembru 2011 li tistabbilixxi regoli u proċeduri dettaljati għall-implimentazzjoni tal-kriterji ta' eliġibbiltà biex id-depożitorji ċentrali tat-titoli jaċċessaw servizzi tat-TARGET2-Securities (ĠU L 319, 2.12.2011, p. 117).
         
            (3)  CPMI-IOSCO Prinċipji għal Infrastrutturi tas-Suq Finanzjarju (April 2012).
         
            (4)  Regolament (UE) Nru 909/2014 tal-Parlament Ewropew u tal-Kunsill tat-23 ta' Lulju 2014 dwar titjib fis-saldu tat-titoli fl-Unjoni Ewropea u dwar depożitorji ċentrali tat-titoli u li jemenda d-Direttivi 98/26/KE u 2014/65/UE u r-Regolament (UE) Nru 236/2012 (ĠU L 257, 28.8.2014. p. 1).
         
            (5)  Deċiżjoni (UE) 2019/166 tal-Bank Ċentrali Ewropew tal-25 ta' Jannar 2019 dwar il-Bord tal-Infrastruttura tas-Suq u li tħassar id-Deċiżjoni BĊE/2012/6 dwar it-twaqqif tal-Bord għall-Programm TARGET2-Securities (BĊE/2019/3) (ĠU L 32, 4.2.2019, p. 14).
      
      
         
            ANNESS
            L-Anness tad-Deċizjoni BĊE/2011/20 huwa emendat kif ġej:
            
                        1.
                     
                     
                        It-Taqsima II hija mibdula b'li ġej:
                        “   Dettalji dwar l-implimentazzjoni fir-rigward tal-kriterju ta' aċċess għal CSD numru 2
                        
                        Fil-kuntest tal-valutazzjoni tiegħu fil-konfront ta' dan il-kriterju, CSD għandu jipprovdi d-dokumentazzjoni li ġejja:
                        
                                    (a)
                                 
                                 
                                    għal CSD li jinsab f'pajjiż taż-ŻEE, ir-riżultat tal-valutazzjoni jew il-prova tal-awtorizzazzjoni (skont liema huwa l-iktar riċenti) mill-awtoritajiet kompetenti rilevanti fil-konfront tar-Regolament (UE) Nru 909/2014 tal-Parlament Ewropew u tal-Kunsill (*1); jekk l-ebda prova ta' konformità ma' dak ir-Regolament ma tkun ma hija disponibbli, is-CSD għandu jissottometti awtoattestazzjoni konsistenti mal-valutazzjoni u/jew awtorizzazzjoni; jew
                                 
                              
                                    (b)
                                 
                                 
                                    għal CSD li jinsab f'pajjiż mhux fiż-ŻEE, ir-riżultat tal-valutazzjoni tiegħu jew prova tal-awtorizzazzjoni (skont liema huwa l-iktar riċenti) mill-awtoritajiet kompetenti rilevanti fil-konfront tal- Prinċipji għal Infrastrutturi tas-Suq Finanzjarju tal-Kumitat għall-Pagamenti u l-Infrastrutturi tas-Swieq u l-Organizzazzjoni Internazzjonali tal-Kummissjonijiet tat-Titoli (PFMI) (*2) jew qafas legali li jimplimenta l-PFMI, kif applikabbli. Jekk l-ebda prova ta' konformità ma' qafas legali li jimplimenta l-PFMI ma hija disponibbli, is-CSD għandu jissottometti awtoattestazzjoni konsistenti mal-valutazzjoni u/jew awtorizzazzjoni.
                                 
                              Meta jkunu ġew identifikati nuqqasijiet mill-awtoritajiet kompetenti rilevanti fir-rigward tal-konformità tas-CSD mar-Regolament (UE) Nru 909/2014, mal-PFMI jew ma' qafas legali li jimplimenta l-PFMI, is-CSD rispettiv għandu jinforma lill-MIB dwar id-dettalji relevanti u jagħti spjegazzjonijiet u evidenza fir-rigward ta' dawk in-nuqqasijiet. Is-CSD għandu jipprovdi lill-MIB ukoll bil-konklużjonijiet tal-awtoritajiet kompetenti relevanti, kif ikunu jinsabu fil-valutazzjoni.
                        Kull nuqqas identifikat mill-awtoritajiet kompetenti rilevanti fir-rigward tal-konformità tas-CSD mar- Regolament (UE) Nru 909/2014, il-PFMI jew qafas legali li jimplimenta l-PFMI m'għandux jipperikola, fl-evalwazzjoni tal-Kunsill Governattiv, il-forniment sigur u effiċjenti tas-servizzi T2S.
                        L-informazzjoni hawn fuq għandha tiġi pproċessata skont il-proċeduri tal-applikazzjoni rilevanti għall-aċċess għas-servizzi T2S u konformità kontinwa mal-ħames kriterji għall-aċċess ta' CSD.
                        CSD iwettaq dan il-krierju ta' aċċess għal CSD fejn:
                        
                                    (a)
                                 
                                 
                                    CSD li jinsab f'pajjiż taż-ŻEE jkun ġie awtorizzat taħt ir-Regolament (UE) Nru 909/2014 jew ingħata valutazzjoni pożittiva fil-konfront tar-Regolament (UE) Nru 909/2014 fl-aktar valutazzjoni reċenti mwettqa mill-awtoritajiet kompetenti rilevanti; jew
                                 
                              
                                    (b)
                                 
                                 
                                    CSD li jinsab f'pajjiż mhux taż-ŻEE ngħata valutazzjoni pożittiva fil-konfront tal-PFMI jew qafas legali li jimplimenta l-PFMI fl-aktar valutazzjoni reċenti li saritlu mill-awtoritajiet kompetenti rilevanti.
                                 
                              Jekk is-CSD huwa awtorizzat taħt jew evalwat fil-konfront ta' qafas legali li mhux il-PFMI jew ir-Regolament (UE) Nru 909/2014, is-CSD għandu jipprovdi prova sodisfaċenti lill-MIB u lill-Kunsill Governattiv li ġie evalwat fil-konfront ta' qafas legali ta' livell u natura komparabbli ma' dik tal-PFMI jew tar-Regolament (UE) Nru 909/2014.
                        Fejn il-valutazzjoni tal-awtoritajiet kompetenti rilevanti jkun fiha informazzjoni kunfidenzjali, is-CSD għandu jagħti sommarju ġenerali jew il-konklużjoni tal-valutazzjoni biex juri l-livell ta' konformità tiegħu.
                        
                           (*1)  Regolament (UE) Nru 909/2014 tal-Parlament Ewropew u tal-Kunsill tat-23 ta' Lulju 2014 dwar titjib fis-saldu tat-titoli fl-Unjoni Ewropea u dwar depożitorji ċentrali tat-titoli u li jemenda d-Direttivi 98/26/KE u 2014/65/UE u r-Regolament (UE) Nru 236/2012 (ĠU L 257, 28.8.2014. p. 1)."
                        
                        
                           (*2)  CPMI-IOSCO, Prinċipji għal Infrastrutturi tas-Suq Finanzjarju (April 2012);”;"
                        
                     
                  
                        2.
                     
                     
                        is-Sezzjoni VI li ġejja hija miżjuda:
                        “VI.   Dispożizzjonijiet ġenerali
                        
                        Fejn CSD b'aċċess għal servizzi T2S ma jibqax jikkonforma ma' wieħed mill-ħames kriterji għall-aċċess ta' CSD, l-MIB għandu jniedi l-proċedura stipulata fil-kuntratti mas-CSDs.”.
                     
                  
               (*1)  Regolament (UE) Nru 909/2014 tal-Parlament Ewropew u tal-Kunsill tat-23 ta' Lulju 2014 dwar titjib fis-saldu tat-titoli fl-Unjoni Ewropea u dwar depożitorji ċentrali tat-titoli u li jemenda d-Direttivi 98/26/KE u 2014/65/UE u r-Regolament (UE) Nru 236/2012 (ĠU L 257, 28.8.2014. p. 1).
            
               (*2)  CPMI-IOSCO, Prinċipji għal Infrastrutturi tas-Suq Finanzjarju (April 2012);”;”